b'\n_START_ARTICLE_\nHimba\n_START_PARAGRAPH_\nHimbaerne er et folk i det nordlige Namibia. Det er besl\xc3\xa6tet med hereroene og taler samme sprog. Himbaerne er et nomadisk jordbrugsfolk.\n_START_SECTION_\nDagligt liv\n_START_PARAGRAPH_\nHimbaerne holder kv\xc3\xa6g og geder. Kvinderne har ansvaret for at malke k\xc3\xb8erne. De tager sig af b\xc3\xb8rnene og normalt ogs\xc3\xa5 af andre kvindes b\xc3\xb8rn._NEWLINE_Kvinders arbejde er mere arbejdskr\xc3\xa6vende end m\xc3\xa6nds: det er kvinder, der henter vand til landsbyen og bygge boliger. M\xc3\xa6nd tager sig af de politiske og juridiske opgaver._NEWLINE_Himbaerne har n\xc3\xa6sten ikke t\xc3\xb8j p\xc3\xa5. Kvinderne d\xc3\xa6kker huden med en blanding af fedt, okker og urter for at beskytte sig mod solen. Blandingen giver huden en r\xc3\xb8dlig nuance, som er himbaernes sk\xc3\xb8nhedsideal. Den r\xc3\xb8de farve har ogs\xc3\xa5 symbolsk betydning: r\xc3\xb8dt symboliserer blod og liv samt jordens farve._NEWLINE_Drenge bliver normalt omsk\xc3\xa5ret i puberteten og kan gifte sig. N\xc3\xa5r der f\xc3\xb8des en pige, arrangeres hendes \xc3\xa6gteskab, og hun bliver som regel gift, n\xc3\xa5r hun er mellem 14 og 17 \xc3\xa5r.'